Ćeleńc

Ćeleńc (tež Hnaščanska hora; ) je 365,7 metrow wysoka hórka we Łužiskich horach Budyskeho wokrjesa. Wón nadeńdźe so w prěnim, najsewjernišim hórskim rjećazu w južnym dźělu gmejny Dobruša-Huska. Najbliša susodna hora je něhdźe dwaj kilometraj zdaleny Wulki Pichow (498 m) na juhu.

Hórka nadeńdźe so něhdźe sydom kilometrow juhowuchodnje Budyšina a štyri kilometry sewjerozapadnje Wjelećina. Wokolne wsy su Hnašecy na sewjeru, Čorne Noslicy na sewjerowuchodźe, Zdźar na juhowuchodźe, Warnoćicy na juhu, Drječin na juhozapadźe a Běłe Noslicy na sewjerozapadźe.

Pomjenowanje so na prjedawše wužiwanje hórki jako pastwu za ćelata poćahuje. Němsce mjenowaše so wona druhdy tež Kälberberg. Puć, kiž wjedźe z Hnašec na wjeršk, rěka Kruwjacy puć.

 Žórła 

 Wotkazy 

 Mapy.com: pućowanska karta, Ćeleńc a wokolina

Kategorija:Hora w Hornjej Łužicy
Kategorija:Hora w Sakskej
Kategorija:Dobruša-Huska
Kategorija:Hora w Europje
Kategorija:Łužiske hory